Scutelleridae

Scutelleridae tilhører tegene, en gruppe av nebbmunner. Foruten tegene består nebbmunnene av plantesugere (Homoptera). De har det til felles at munndelene er sugende og at de suger opp næringen.  De lever av plantesaft fra planter og trær. Familien omfatter ca. 500 arter, men bare tre er funnet i Norge.

 Utseende 
Disse tegene har et uvanlig stort scutellum som når helt bak til spissen av bakkroppen og dekker den helt. Dette finnes imidlertid også hos noen Pentatomidae og Cydnidae. De er middelsstore til store teger (5 – 20 mm). Kroppen er bred og forholdsvis hvelvet, mer enn hos Pentatomidae. Antennene består av fem ledd.

 Levevis 
Scutelleridae lever på jordoverflaten, på planter og trær, og er plantesugere. Noen arter er skadedyr i landbruket, særlig artene i slekten Eurygaster, som er alvorlige skadedyr på hvete og bygg i Øst-Europa, Midtøsten og Asia. Disse tegene lever på ville gressarter om vinteren, men flytter over på det spirende kornet om våren, og lever først på de nye skuddene, senere på aksene. De kan ødelegge avlingene over store områder. I tillegg til at de skader plantene, sprøyter de kjemikalier inn i kornene som gjør at kornet blir usmakelig og uegnet til baking dersom mer enn 2 – 3 % av kornene er berørt.
På den andre siden brukes enkelte tropiske scutellerider som mat.

De fleste artene finnes i varmere strøk.  Bare et fåtall finnes i Norge.

Scutelleridae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

 Systematisk inndeling 
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske Scuttelleridae. Det er tre arter i Norge.

Scutelleridae er plassert i overfamilien Pentatomoidea, sammen med tornteger (Acanthosomatidae), Aphylidae, Canopidae, Cydnidae, Dinidoridae, Lestoniidae, Megarididae, breiteger (Pentatomidae), Phloeidae, Plataspididae, , Tessaratomidae, Thaumastellidae, Urostylidae


 ekte insekter (Ectognatha)
 vingede insekter (Pterygota)
 Neoptera («nyvinger»)
 nebbmunner (Hemiptera)
 delgruppe plantesugere (Homoptera) (parafyletisk)
 delgruppe teger (Heteroptera)
 gruppe Trichophora
 familien Scutelleridae
 underfamilien Elvisurinae – én art i Europa
 Solenosthedium bilunatum (Lefebvre, 1827) – ikke i Norge
 underfamilien Eurygastrinae – 17 arter i Europa
 slekten Eurygaster Laporte de Castelnau, 1833 – 8 arter i Europa
 Eurygaster testudinaria – finnes i Norge
 Eurygaster integriceps – ikke i Norge
 slekten Psacasta Germar, 1839 – 9 arter i Europa
 underfamilien Odontoscelinae – 13 arter i Europa
 slekten Irochrotus Amyot & Audinet-Serville, 1843 – 3 arter i Europa
 slekten Odontoscelis Laporte de Castelnau, 1833 – 10 arter i Europa
 Odontoscelis dorsalis – Ikke i Norge.
 Odontoscelis fuliginosa – finnes i Norge, tett håret på kroppens overside. 
 underfamilien Odontotarsinae
 slekten Odontotarsus Laporte de Castelnau, 1833 – 12 arter i Europa
 slekten Phimodera Germar, 1839 – 8 arter i Europa
 Phimodera lapponica – finnes i Norge
 underfamilien Pachycorinae – ikke i Norge
 underfamilien Scutellerinae – ikke i Europa

 Kilder 
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Hågvar, Sigmund. 1984. Norske Breiteger. Overfamilie Pentatomoidea. Norsk entomologisk forening, Norske Insekttabeller 5, 15 sider.
 Fauna Europaea, utbredelsesdatabase over europeiske dyr:  

 Eksterne lenker 

 Norsk Entomologisk forening – for deg som vil lære mer om insekter.

Kategori:Teger